ଦର୍ଶକଙ୍କୁ ଆକୃଷ୍ଟ କରୁଛି ଚିତ୍ରକଳା ପ୍ରଦର୍ଶନୀଃଶିଶୁ ବିଭାଗରେ ୫୦୦, ସିନିୟରରେ ୮୦ କଳାକୃତୀ\nସମ୍ବଲପୁର, ୧୨।୧୨ (ବ୍ୟୁରୋ)- ସମ୍ବଲପୁର ମହୋତ୍ସବ-୨୦୧୭ରେ ଚିତ୍ରକଳା ପ୍ରଦର୍ଶନୀ ଏକ ଅବି\nଦର୍ଶକଙ୍କୁ ଆକୃଷ୍ଟ କରୁଛି ଚିତ୍ରକଳା ପ୍ରଦର୍ଶନୀଃଶିଶୁ ବିଭାଗରେ ୫୦୦, ସିନିୟରରେ ୮୦ କଳାକୃତୀ\t December 12th, 00:00 AM December 12th, 00:00 AM\nସମ୍ବଲପୁର, ୧୨।୧୨ (ବ୍ୟୁରୋ)- ସମ୍ବଲପୁର ମହୋତ୍ସବ-୨୦୧୭ରେ ଚିତ୍ରକଳା ପ୍ରଦର୍ଶନୀ ଏକ ଅବିଚ୍ଛେଦ୍ୟ ଅଙ୍ଗ। ତେଣୁ ମହୋତ୍ସବ ଗୁଡିକରେ ନବୀନ ଓ ପ୍ରବୀଣ ଚିତ୍ରଶିଳ୍ପୀଙ୍କ କଳାକୃତି ପ୍ରଦର୍ଶିତ ହୋଇଥାଏ। ଏଥିସହ ପଶ୍ଚିମ ଓଡିଶାର ଚାଷ ସମ୍ପର୍କିତ ଉପକରଣକୁ ନେଇ କଳାଗ୍ରାମ ରହିଛି। ଏହି କ୍ରମରେ ଅଇଁଠାପାଲି ବିର୍ସା ମଇଦାନ (ପିଏଚଡି) ପଡିଆ ପରିସରରେ ଡ. ଦିଲୀପ କୁମାର ପାଢ଼ୀଙ୍କ ସ୍ମୃତିରେ ଚିତ୍ରକଳା ପ୍ରଦର୍ଶନୀ ଅନୁଷ୍ଠିତ ହୋଇଛି । ଶିଶୁ ବିଭାଗରେ ୫୦୦, ସିନିୟର ବର୍ଗରେ ୮୦ କଳାକୃତୀ ସ୍ଥାନୀତ ହୋଇଛି। ପଶ୍ଚିମ ଓଡିଶାର ଲୋକ ସଂସ୍କୃତି, ପରମ୍ପରା, ପର୍ଯ୍ୟଟନ ଏବଂ ପର୍ବପର୍ବାଣୀକୁ ନେଇ ଚିତ୍ରଶିଳ୍ପୀମାନେ ରଙ୍ଗ ଓ ତୁଳୀ ସ୍ପର୍ଶରେ କାନଭାସ ଜୀବନ୍ତ କରିଛନ୍ତ। ଦର୍ଶକମାନଙ୍କୁ ବାରମ୍ବାର ଦେଖିବା ପାଇଁ ଆକୃଷ୍ଟ କରିଛି ଏହି ଚିତ୍ରକଳା ପଦର୍ଶନୀ। ପ୍ରଦର୍ଶନୀରେ ନବ ବିବାହିତା ସ୍ତ୍ରୀଟି ସ୍ବାମୀ ପଥକୁ ଅପେକ୍ଷା, ରଙ୍ଗବତୀ ରଙ୍ଗବତୀରେ....ନୃତ୍ୟ, ସମ୍ବଲପୁରୀ ଝିଅ ମହାନଦୀରୁ ମାଠିଆରେ ପାଣି ଆଣୁଥିବା ଦୃଶ୍ୟ, ସୌରା ଆର୍ଟ, ନିଶାନ ବାଦ୍ୟ, ସହର ଭିତରକୁ ଧସେଇ ପଶୁଛନ୍ତି ହାତୀ ପଲ, କେଉଁଟୁଣି ଓ ଚୁଲିରେ ମୁଢ଼ି ଭାଜିବା ଦୃଶ୍ୟ, ବଏଲ ଯାତ୍ରା, ମୋର ସମ୍ବଲପୁର ଏବଂ ସମ୍ବଲପୁରୀ ନୃତ୍ୟ ବେଶ ଚିତାକର୍ଷକ ହୋଇଛି। ଅପରପକ୍ଷେ ପଶ୍ଚିମ ଓଡିଶାର ନାଁକରା ରଙ୍ଗବତୀ ଗାୟକ ପଦ୍ମଶ୍ରୀ ଜିତେନ୍ଦ୍ର ହରିପାଲ, ଡ. କ୍ରିଷ୍ଣା ପଟେଲ, କବି ସତ୍ୟନାରାୟଣ ବହିଦାର, ପଦ୍ମଶ୍ରୀ ହଳଧର ନାଗଙ୍କ ପ୍ରୋଟ୍ରେଟ୍ ପ୍ରଦର୍ଶନୀର ଆକର୍ଷଣକୁ ଦ୍ୱିଗୁଣିତ କରିଛି। ଲୁକାୟିତ ପ୍ରତିଭାର ପରିପ୍ରକାଶଃ ସମ୍ବଲପୁର ମହୋତ୍ସବ ପ୍ରଦର୍ଶନୀ ମାଧ୍ୟମରେ ଲୁକାୟିତ ପ୍ରତିଭାର ପରିପ୍ରକାଶ କରିବାକୁ ପ୍ରୟାସ କରାଯାଇଛି। ସେହିପରି ନବୀନ ଓ ପ୍ରବୀଣ ଚିତ୍ରଶିଳ୍ପୀମାନଙ୍କୁ ସହଶ୍ରାଧିକ ଜନସାଧାରଣ ଜାଣିପାରିଛନ୍ତି। ସମ୍ବଲପୁର ସମେତ ପଶ୍ଚିମ ଓଡିଶା ଭିତରେ ଉଚ୍ଚ କୋଟିର ଚିତ୍ରକରମାନେ ଅଛନ୍ତି । କିନ୍ତୁ ପ୍ରଦର୍ଶନୀ ହେଉ ନ ଥିବାରୁ ସେମାନଙ୍କ କଳାକୃତୀ ଲୋକଲୋଚନକୁ ଆସିପାରୁନାହିଁ । ଏହାକୁ ଦୃଷ୍ଟିରେ ରଖି ମହୋତ୍ସବ କମିଟି ଚିତ୍ରକଳା ପ୍ରଦର୍ଶନ କରିଛି। ଏହା ୮ଦିନ ବ୍ୟାପି ଚାଲିବ ବୋଲି କହନ୍ତି ପ୍ରଦର୍ଶନୀ ଆବାହିକା ଜୟଶ୍ରୀ ପୁରୋହିତ। କଳା ଗ୍ରାମରେ ଚାଷ ଉପକରଣ କଳା ଗ୍ରାମରେ ଚାଷ ଉପକରଣ ସ୍ଥାନିତ କରାଯାଇଛି। ଏଥିରେ ଚାଷୀ ଘରର ଢ଼େଙ୍କି, ଧାନ ମାଡେନ୍, ଶଗଡ ଗାଡି, ଶିକା ଭାର, ଦା କୁଏଡ, ପୁଆଲ୍ ଗୁର୍ଡ୍ଡା, ଧାନ ଖରି ପ୍ରଭୃତି ରହିିଛି। ଏହା ଦ୍ୱାରା ମହୋତ୍ସବରେ ଗ୍ରାମର ପରିବେଶ ଭ୍ରମ ସୃଷ୍ଟି କରିଛି। ସେହିପରି ସହରାଞ୍ଚଳ ଯୁବତୀ ଯୁବକ, ଛାତ୍ରୀଛାତ୍ର ଏବଂ ମହିଳା ପୁରୁଷମାନେ ପଶ୍ଚିମ ଓଡିଶାର ଚାଷ ଉପକରଣ ବିଷୟରେ ଜାଣି ପାରୁଛନ୍ତି। ଅପରପଟେ ଯୁବପିଢ଼ି ଏହାର ବ୍ୟବହାର ବିଷୟରେ ମଧ୍ୟ ଜ୍ଞାନ ଆହରଣ କରିପାରିବେ। ଏହାକୁ ଦୃଷ୍ଟିରେ ରଖି କଳା ଗ୍ରାମର ପରିକଳ୍ପନା କରାଯାଇଛି ବୋଲି ଆବାହକ ରାଜେଶ କୁମାର ଚୟନୀ କହିଛନ୍ତି।
